CELEX: 62013TA0562
Language: fi
Date: 2016-02-04 00:00:00
Title: Asia T-562/13: Unionin yleisen tuomioistuimen tuomio 4.2.2016 – Isotis v. komissio (Välityslauseke — Kilpailukyvyn ja innovoinnin puiteohjelma — REACH112-sopimus — Ennalta maksettujen summien palauttaminen — Avustuskelpoiset kustannukset)

21.3.2016   
            
            
               FI
            
            
               Euroopan unionin virallinen lehti
            
            
               C 106/29
            
         Unionin yleisen tuomioistuimen tuomio 4.2.2016 – Isotis v. komissio
   (Asia T-562/13) (1)
   
   ((Välityslauseke - Kilpailukyvyn ja innovoinnin puiteohjelma - REACH112-sopimus - Ennalta maksettujen summien palauttaminen - Avustuskelpoiset kustannukset))
   (2016/C 106/32)
   Oikeudenkäyntikieli: kreikka
   
      Asianosaiset
   
   
      Kantaja: Koinonia Tis Pliroforias Anoichti Stis Eidikes Anagkes – Isotis (Ateena, Kreikka) (edustaja: asianajaja S. Skliris)
   
      Vastaaja: Euroopan komissio (asiamiehet: L. Di Paolo ja S. Lejeune, avustajinaan aluksi asianajaja E. Petritsi, sitten asianajaja E. Roussou)
   
      Oikeudenkäynnin kohde
   
   Yhtäältä SEUT 272 artiklaan perustuva kanne, jossa vaaditaan ensisijaisesti toteamaan, että komission vaatimus Euroopan yhteisön ja kantajan välillä tehdyn sopimuksen nro 238940 ”REsponding to All Citizens needing Help (REACH112)” nojalla kantajalle maksetun 47 197,93 euron ennakkorahoituksen palauttamisesta on perusteeton, ja toissijaisesti toteamaan, että komission vaatimus kyseisen ennakkorahoituksen palauttamisesta on perusteeton REACH-112 hankkeen ensimmäistä viitejaksoa koskevien komission hyväksyttäviksi esitettyjen 13 821,12 euron suuruisten kustannusten osalta, sekä toisaalta vastakanne, jossa vaaditaan kantajan velvoittamista palauttamaan tämän sopimuksen yhteydessä perusteettomasti maksettu ennakkorahoitus ja maksamaan viivästyskorkoa.
   
      Tuomiolauselma
   
   
               1)
            
            
               Lausunnon antaminen vaatimuksesta, jossa Koinonia Tis Pliroforias Anoichti Stis Eidikes Anagkes – Isotis vaatii toteamaan, ettei oikeusriidan kohteena olevaan sopimukseen sovelleta kuudennen puiteohjelman yleisiä ehtoja eikä kantaja siten voi olla velvollinen maksamaan kiinteämääräistä korvausta puiteohjelman nojalla vaan Euroopan komissio on tämän vuoksi rikkonut oikeusriidan kohteena olevaa sopimusta ilmoittaessaan aikovansa vaatia tällaista korvausta, raukeaa.
            
         
               2)
            
            
               Vaatimus, jossa Koinonia Tis Pliroforias Anoichti Stis Eidikes Anagkes – Isotis vaatii toteamaan, että komission vaatimus kantajalle sopimuksen nro 238940 ”REsponding to All Citizens needing Help (REACH112)” nojalla maksetun ennakkorahoituksen palauttamisesta on perusteeton, hyväksytään siltä osin kuin se koskee kantajan ilmoittamia kustannuksia REACH112-hankkeen ensimmäiseltä viitejaksolta.
            
         
               3)
            
            
               Kanne, jonka Koinonia Tis Pliroforias Anoichti Stis Eidikes Anagkes – Isotis on nostanut, hylätään muilta osin.
            
         
               4)
            
            
               Komission vaatimus siitä, että Koinonia Tis Pliroforias Anoichti Stis Eidikes Anagkes – Isotis velvoitetaan palauttamaan sopimuksen nro 238940 ”REsponding to All Citizens needing Help (REACH112)” nojalla vastaanottamansa ennakkorahoitus, hylätään siltä osin kuin se koskee kantajan ilmoittamia kustannuksia REACH112-hankkeen ensimmäiseltä viitejaksolta.
            
         
               5)
            
            
               Koinonia Tis Pliroforias Anoichti Stis Eidikes Anagkes – Isotis velvoitetaan maksamaan komissiolle 33 376,81 euroa 4 prosentin vuotuisine viivästyskorkoineen 29.10.2013 alkaen siihen saakka, kunnes tämä rahamäärä on kokonaisuudessaan maksettu.
            
         
               6)
            
            
               Koinonia Tis Pliroforias Anoichti Stis Eidikes Anagkes – Isotis ja komissio vastaavat omista oikeudenkäyntikuluistaan.
            
         
      (1)  EUVL C 9, 11.1.2014.